ZAPISNIK

19. sjednice Vijeća Mjesnog odbora Dragonožec, održane 24. listopada 2022. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 18,00 sati.

NAZOČNI: 
Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.
Stručni referent: Stjepan Tomislav Križanić
Predsjednik Vijeća Marijan Hrgović  pozdravlja prisutne, otvara sjednicu, utvrđuje da je sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 18. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnik sa 18. sjednice.
Jednoglasno ( 5 „za“), usvojen je zapisnik sa 18. sjednice.
Predsjednik otvara raspravu o dnevnome redu. Predlaže se dodatna točka (naknadno pristigao materijal) - Prijedlog Plana malih komunalnih akcija Mjesnog odbora Dragonožec u 2023.
Jednoglasno (5 „za“), se prihvaća dodatna točka. 
Predsjednik daje na glasanje dnevni red  
Jednoglasno (5„za“) je usvojen 
DNEVNI RED
1. Prijedlog Plana malih komunalnih akcija Mjesnog odbora Dragonožec u 2023.
1.  Izgradnja poljoprivredno – gospodarskih objekata u funkciji stočarstva 
1. Zahtjev –Davorke Brebrić za postavljanje uspornika
1. Zahtjev Kristine Horvat i DVD Dragonožec za sanaciju i postavu ograde oko kipa Svetog Florijana  
1. Komunalna problematika u naselju – divlji deponiji i rad komunalnih redara
1. Pitanja i prijedlozi

Ad. 1. – Prijedlog Plana malih komunalnih akcija Mjesnog odbora Dragonožec u 2023.

Marijan Hrgović otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. 
Stjepan Ceroviski postavio je pitanje što je sa asfalterskim programom. 
Zatražen je sastanak vezan uz realizaciju asfalterskog programa, o tome će biti obavješten predsjednik Vijeća Gradske četvrti Brezovica. 
Predsjednik zatvara raspravu te daje na glasanje slijedeći zaključak
Jednoglasno (5 „za“) je usvojen
Plan malih komunalnih akcija
Mjesnog odbora Dragonožec u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Dragonožec (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.
	2. Planirana sredstva za financiranje ovog plana u iznosu od ukupno 175.820,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:
	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	79.080,00 

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	96.740,00

	Ukupno
	175.820,00


	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 13.388 m² uređenih javnih zelenih površina na području Mjesnog odbora.
	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 87.403 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 67.718,00 eura za asfalterski program i
	- 30 % ili 29.022,00 eura za ostale poslove redovnog održavanja.
	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.
	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.
	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.
	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Brezovica u 2023.

Ad. 2. – Izgradnja poljoprivredno – gospodarskih objekata u funkciji stočarstva 

Marijan Hrgović otvara drugu točku dnevnoga reda, upoznaje članove sa navedenom problematikom te otvara raspravu u kojoj su sudjelovali svi članovi Vijeća.
Stjepan Cerovski dao je informaciju da se je  2011. Zatražilo od Gradskog ureda izrada plana za prostor za sporski i rekreacijski sadržaj. Zanimalo ga je zašto se po tom dopisu i zaključku Vijeća Gradske četvrti  nije ništa radilo. 
Marijan Hrgović nakon rasprave, zaključuje se da zainteresirani i nositelji potpisa za peticiju u dogovoru sa školom mogu skupljati potpise u prostoru MO Dragonožec. 

Ad. 3. – Zahtjev –Davorke Brebrić za postavljanje uspornika

Marijan Hrgović otvara točku dnevnoga reda vezanu uz zahtjev Davorke Brebrić za postavu uspornika na Donjodragonoškoj cesti. Otvara raspravu u kojoj su sudjelovali svi članovi Vijeća mjesnog odbora. 
Stjepan Cerovski zatražio je odgovor kakva je mogućnost za postavljanje kamera.
Predsjednik zatvara raspravu te daje na glasanje slijedeći zaključak
Jednoglasno (5 „za“) je usvojen
ZAKLJUČAK
 o prijedlogu za postavljanje uspornika na ulazu u Donji Dragonožec

1. Vijeće Mjesnog odbora Dragonožec raspravljalo je o prometnoj problematici i uspornicima na ulazu u naselje Dragonožec.
1. Vijeće Mjesnog odbora Dragonožec predlaže da struka utvrdi činjenićno stanje te da predloži najbolje prometno rješenje kod ulaza u naselje Donji Dragonožec u cilju smirivanja brzine prometa i vozila. 
1. Ovaj se zaključak dostavlja Vijeću Gradske četvrti Brezovica na postupanje

Ad. 4. - Zahtjev Kristine Horvat i DVD Dragonožec za sanaciju i postavu ograde oko kipa Svetog 
              Florijana  

	Marijan Hrgović otvara četvrtu točku dnevnoga reda, daje informacije o točci te otvara raspravu u kooj su sudjelovali svi članovi Vijeća Mjesnog odbora. Članovi, nakon pregledanih materijala i dobivenih informacija konstatirali su da bi škola trebala voditi računa o djeci za vrijeme nastave i vrijeme odmora između školskih satova. Ovo je problematika koja se tiče isto tako Gradskog ureda za obrazovanje. 
Predsjednik zatvara raspravu te daje na glasanje slijedeći zaključak
Jednoglasno (5 „za“) je usvojen
ZAKLJUČAK
 o sigurnosti djece i imovine u krugu zamjenskog objekta Područne škole Dragonožec

1. Vijeće Mjesnog odbora Dragonožec raspravljalo je o problematici vezanoj uz sigurnost djece i imovine u krugu objekta zamjenske škole u Dragonošcu, Donjodragonoška ulica 30.
1. Vijeće Mjesnog odbora Dragonožec predlaže da se komisijskim očevidom nadležnih ureda utvrdi činjenićno stanje vezano uz problematiku ograde koja odvaja privatna dvorišta i školsko dvorište te problematiku sigurnosti kipa u školskom dvorištu kojem je temelj napukao za vrijeme potresa.
1. Vijeće Mjesnog odbora Dragonožec kao najbrže rješenje predlaže izgradnju ograde sa sjeverne strane objekta i ograde oko spomenika. 
1. Ovaj se zaključak dostavlja Vijeću Gradske četvrti Brezovica na postupanje
 
Ad. 5. - Komunalna problematika u naselju – divlji deponiji i rad komunalnih redara

Marijan Hrgović otvara petu točku dnevnoga reda, daje informacije o točci te otvara raspravu u kooj su sudjelovali svi članovi Vijeća Mjesnog odbora. Članovi su nezadovoljnji radom komunalnih redara i Čistoće, gotovo svi problemi koji su poslani na rješavanje nisu završeni a uz to povećava se broj divljih deponija.
Predsjednik zatvara raspravu te daje na glasanje slijedeći zaključak
Jednoglasno (5 „za“) je usvojen
ZAKLJUČAK
 o komunalnoj problematici Mjesnog odbora Dragonožec i Gradske četvrti Brezovica

1. Vijeće Mjesnog odbora Dragonožec raspravljalo je o problematici vezanoj uz komunalnu problematiku Mjesnog odbora Dragonožec i Gradske četvrti Brezovica.
1. Vijeće Mjesnog odbora Dragonožec zbog velikog povećanja divljih deponija ne samo u Mjesnom odboru Dragonožec već i po mjesnim odborima Havidići, Trpuci, Lipnica, Horvati, Brezovica i svim ostalim u Gradskoj četvrti Brezovica smatra da se što hitnije treba početi uklanjati i nadzirati stare i novonastale deponije.
1. Vijeće Mjesnog odbora Dragonožec predlaže da se komunalni redar zadužen za Gradsku četvrt Brezovica u cilju kvalitetnijeg rada u jednoj od najvećih Gradskih četvrti Grada Zagreba, bržeg izlaska i velikog broja prijava, sjedište ima u Područnom uredu Brezovica, Brezovička cesta 100. Time bi se olakšao i ubrzao postupak izlaska na teren i sam postupak odrađivanja prijave. 
1. Ovaj se zaključak dostavlja Vijeću Gradske četvrti Brezovica na postupanje.

Ad. 6. - Pitanja i prijdlozi

	Marijan Hrgović otvara šestu točku dnevnoga reda i otvara raspravu. Informira članove Vijeća da će polaganje vijenaca biti u subotu u 10:00 sati kod prostora MO Dragonožec. 
 Obzirom da nije bilo više pitanja, predsjednik zatvara raspravu i zaključuje sjednicu.

Sjednica je završila u 20,15 sati. 

KLASA: 024-08/22-003/1928
URBROJ: 251-13-11-8-22-2
Dragonožec, 24. listopada 2022.

ZAPISNIČAR
Stjepan Tomislav Križanić

Predsjednik
Vijeća Mjesnog odbora
Dragonožec

